JohanHeinsen/ENO huggingface dataset:
Viborger Samler, 1840-03-28
Danmarks udenlandske Gield bestaaer i 11,420,000 Rbd., som skyldes i Holland, Belgien, Genua og Frankfurt, og forrentes med 4 pCt., Resten 43,800,000 Rbd. udgjør det Engelske 3 pCt. Laan; men af dette Laans Obligationer befinder sig i Danmark og Hertugdømmerne lavest anslaaet 1/2 Deel; det er nemlig Capitalister i Landet selv, som have placeret deres Capitaler i dette Laan, og selv Finantserne have desuden, for at gjøre deres Contant Beholdninger frugtbringende, opkjøbt et Beløb af 166,400 Pd. Sterl. (1 1/2 Mill. nominel) af disse Engelske Obligationer. (Berl. Av.)
Viborger Samler, 1840-03-28
En Fædrelandsven, der ikke ønsker sig navngivet, ha igjennem det kgl. Landhuusholdningselskab udsat en Priis af 500 Rbd. for en tilfredsstillinde Besvarelse af den Opgave: "at give en sammentrængt, critisk og sammen lignende Udsigt over Landboforholdene, saaledes som de ved Lovgivningen og practisk have uddannet sig i Danmark, i Hertugdømmene Slesvig og Holsteen og i nogle af de vigtigste fremmede europæiske Lande, saasom Preussen, Mecklenborg, England, Frankerig og Belgien." Besvarelserne maae inden Udgangen af 1841 være indsendte til Landhuusholdningsselskabet, som besørger dem bedømte ved Sagkyndige. – Ogsaa det kgl. danske Videnskaber, nes Selskab udsætter for iaar følgende historiske Priis opgave: "at give en paa muligst nøiagtige Undersøgelser grundet, i hensigtssvarende Perioder inddeelt, pragmatisk Oversigt over de Forandringer, som ere foregaaede i Populationens Tilstand i Kongeriget Danmark, Sønderjylland eller Hertugdømmet Slesvig derunder indbefattet, fra Begyndelsen af det ellevte indtil Udgangen af det attende Aarhundrede, med stadigt Hensyn til de Omstændigheder, som til enhver Tid fornemmelig derpaa have havt en befordrende eller hæmmende Jndflydelse." (B. T.)
Viborger Samler, 1840-03-28
Grosserer C. F. Petersen (under Børsen) har opgivet sit Bo til Skiftebehandling. Man angiver Passiv massen til en meget betydelig Sum, af hvilken den største Deel skal være i Vexler, disconterede af Banken, som man dog ikke venter at ville lide noget synderligt Tab, fordi der paa Vexlerne findes flere gode Endossenter, (Fædrel.) Bemeldte Huus stod i Forbindelse med mange Handlende i Jylland. (Jfølge Privatbreve skal en Urtekræmmer i Kjøbenhavn være bleven arresteret formedelst en falsk Fallit). (Ah. Av.)"Aftonbladet berettter fra Stockholm, at Mad. Bishop har forladt denne Stad i Torsdags efter Aftener iforveien at have givet sin sidste Concert paa Børssalen, Forinden sin Afreise har hun sendt 200 Rdlr. Banco til Directionen for Opfostringshuset, som et svagt Erkjendtlighedsbeviis paa den velvillige Modtagelse, hun overalt har fundet i Stockholm. Paa sin Tilbagereise hertil og ter hun at give Concerter i flere svenske Kjøbstæder; ve kunne vel derfor ikke vente hende hertil for om en 14 Dage. (Bl. Td.)
Viborger Samler, 1840-03-28
Forhenværende By= og Raadstueskriver i Helsingør, Cancellieraad W. Spies, er i Løverdags afgaaet ved Døden i en Alder af noget over 70 Aar. Sit herværende Embede bestyrede den Afdøde i 12 1/2 Aar, regne fra 1ste Octbr. 1827, efter forinden at have fungeret endeel Aar som Herredsfoged og Skriver i Kiær og Hvetboe Herreder i Aalborg Stift samt tidligere som Byfoged (Hels. Av.) i Veile.
Viborger Samler, 1840-03-28
Den bornholmske Jagt, der blev paaseilet St. af Frederikshavns Fyr (see Torsdagsavisen), er af Skonnerten"Arnold Capt. Rasch paa Slæbetoug indbragt til Hel singer, og er derfra af Dampskibet Prindsesse Wilhelmine" bugseret til Kjøbenhavn.
Viborger Samler, 1840-03-28
Den sidstomtalte Bondedreng paa 16 Aar, der tjente i Slotskroen ved Frederiksberg, og havde forliebet sig i en medtjenende Pige, der var 35 Aar gl., var, paa Grund af det mellem ham og Pigen opstaaende Forhold, bleven bortjaget af sin Tjeneste, men, da han ikke kunde taale Skilsmissen, havde han hængt sig. Ved den anstillede Undersøgelse i Anledning heraf blev naturligviis Pigen tilsagt at møde, men samme Dag hun skulde møde, havde ogsaa hun taget sig selv af Dage ved Gift. (Ah. A.)
Viborger Samler, 1840-03-28
Odense, den 24de Marts. Jmorgen Middag afreiser Hs. Kongl. H. Kronprindsen herfra, for som Præses i det kongelige Kunstakademie at foretage de sædvanlige Præmieuddeelinger. (Hemp. Av.)
Viborger Samler, 1840-03-28
Efter Forlydende kunne tvende af Stænderne foreslaaede Lovbud, angaaende Helligdagene og Tyendet, med det første ventes at emanere. (Jtzeh. Ugbl.) Som Følge af een, i Forhold til Forbruget, altfor stærk Tildrift er det i den senere Tid hver Uge gaaet noget slettere med Handelen paa altonaer Qvægmarked. Det Samme var ogsaa Tilfældet den 16de Marts, hvor der var 450 Stkr. Qvæg tiltorv, men 130 deraf bleve tilbage usolgte. (Jh. Ugbl.)
Viborger Samler, 1840-03-28
Assessor With har i Aarhuus Avis under forlangt indrykket ladet indrykke Følgende: "J Anledning af den til mig skeete Opfordring i Aarhuus Stiftstidende til at forklare Sammenhængen med en Collect, som her i Egnen skal have circuleret til Fordeel for Erkebispen af Posen, og som jeg skal have standset, undlader jeg ikke at svare: – Der er aldrig, mig vitterligt, i min Jurisdiction colligeret for nogen Ærkebiskop af Posen. eller Cøln, derimod gik der en Collect omkring i sidste Efteraar iblandt de saakaldte Opvakte eller Hellige, til Fordeel for de betrængte Christne i Preussen, hvorved meentes de, som ei vilde antage Unionen af den lutherske og reformeerte Kirke; men denne Colligeren var ophørt længe før Rygtet derom kom til mig; altsaa har jeg ikke standset den, men vel siden undersøgt, hvem der havde ombaaret Collecten, hvormeget der var samlet og hos hvem, med mere som kunde lede til Oplysning i Sagen, og derpaa indberettet hvad jeg havde opdaget, til Amtet. – Endskjøndt jeg er en Ven af Offentlighed, kan jeg dog ikke negte, at det havde været mig kjærere, om den anonyme Spørger i dette Tilfælde havde henvendt sig directe til mig, istedet for i en offentlig Tidende at forlange Oplysning, da en saadan offentlig Opfordring til en Politimester til offentligt at give Rapport om en Undersøgelse, der endnu ei er sluttet, let kan lægge Hindringer i Veien for Sandhedens Opdagelse.
Viborger Samler, 1840-03-28
Fra den bekjendte Kbm. Nathansen (forhen i Randers) læses i den senere Tid endeel i Commissions-Tidenden, hvori han bl. a. fortæller om sin Flugt fra Bidstrupgaard og Alm. Hospital. "Da jeg (siger han etsteds) den første Aften laae bunden med Hænder og Fødder, tilførte man mig Hr. Krigsraad Wesenberg, fra Randers, som endnu er her." – Et andetsteds: "Jfølge Hr. Stadsphysicus Hoppes Attest skulde jeg været gal i 23 Dage; men, da jeg ikke længere vilde opholde mig blandt de Gale paa Bistrup, forlod jeg uden Dr. Görickes Tilladelse Stiftelsen, og da jeg var paa fri Fod, maatte Sundhedscollegiet attestere, at jeg var i Besiddelse af mine 5 Sandser." Endvidere. "Desuden kan jeg med mange hundrede Mennesker bevidne, at jeg aldeles Jntet feilede de 5 Gange, man berøvede mig min Frihed, og at alle 24 Vidner, som brugtes i Randers for at undertrykke denne scandaløse Sag, vare falske. Fremdeles: "Den Roes maa jeg dog sige om Kammerraad Andersen, at han bedre forstod at holde paa mig. Han holdt en smuk lille Pige over 6 Maaneder i Daarekisten; men, da jeg klagede derover til den høisalige Konge, lod han hende slippe. Hans sidste Annonce (af 16de Marts) slutter saaledes: "Foreløbigen henstiller jeg det Passerede til det ærede Publikums Omdømme. Nydelsen af Borgerrettigheden er paa det grusomste bleven krænket, thi at indspærre en Familiefader 5 Gange blot paa Kabale, i Daareanstalten, burde ei kunne skee i Danmark."
Viborger Samler, 1840-03-28
Randers. En Kaagmand paa en herfra opad gaaende Kaag havde den 25de Marts, under Frisenvold, det Uheld at falde i Vandet, idet han vilde springe over fra een Kaag til en anden; og skjøndt han saasnart som muligt blev fisket op igien, var og blev han dog død. (Rd. A.)
Viborger Samler, 1840-03-28
Kjøbenhavns Børs=Cours, den 24de Marts. Hamborg 2 M. - a vista 197 1/2. Species 200. Obligationer (uden Renter) 97 1/2 a 98 Nationalbank-Obligationer (af Laanet den 4de Februar 1820) 102 a 102 1/2 Rbd. r. S. Disconto 4 pCent
Viborger Samler, 1840-03-28
Nationalbank-Actier - Ved Tallotteriets 1320de Trækning i Wandsbeck, den 24de Marts, udkom: No. 56. 50. 39. 66. 67.
Viborger Samler, 1840-03-28
Døde. Kjøbenhavn: Kammerassessor H. W. Wilster Bogholder og Kasserer ved det kgl. octroierede kjøbenhavnske Brandassurance-Compagni for Varer og Effecter, 49 Aar, Kette Vogt; Gjertrud Carstensen, f. Frenning; Naalemagermester Jonas Hirth, 27 Aar; Thee- og Porcellainhandler N. Olsen, 50 Aar; Elev ved Kunstacademiet, Landskabsmaler Carl Kyhl; Agathe Eleonore Momsen, f. Vette, 83 Aar. Bestyrer af Modewegs Klædeudsalg, H. W. Buch; MagnuBloch (død pludselig); Overkrigscommissair J. B. Kieler, 65 Aar; Skomagersvend L. P. F. Eilstrop, 20 Aar. - Aarhuus: Forhenværende Restaurateur i Odense, senest Bogholder hos Gjestgiver Larsen i Aarhuus, A. Baruch, 38 Aar.
Viborger Samler, 1840-03-28
Paa Midfaste=Søndag prædiker Hr. Pastor Hindberg i Domkirken; i Søndresogns Kirke Hr. Pastor Ursin.
Viborger Samler, 1840-03-28
AVERTISSEMENTS. Dagvognen fra Viborg til Randers tager sin Begyndelse Onsdagen den 1ste April førstkommende; den afgaaer herfra som sædvanlig hver Onsdag Formiddag Kl. 9, og retournerer hver Torsdag Aften Kl. 7. Viborg, den 25de Marts 1810. P. C. Kabell.
Viborger Samler, 1840-03-28
Hauge- og Blomsterfrøe, er at bekomme i dette Foraar hos M. Holmgaard.
Viborger Samler, 1840-03-28
Placat. Mandagen den førstkommende 13de April, Formiddag Kl. 9, bliver i Viborg Krat, efter Begjæring af Byens Repræsentantere, foretaget Auction over en betydelig Mængde paa Roden staaende Træer, af Blendløv og Eeg, hvoraf en stor Deel ere tjenlige til Gavningsbrug. Conditionerne erfares ved Auctionen. Viborg, den 26de Marts 180. E. Selmer.
Viborger Samler, 1840-03-28
Tirsdagen den 31te Dennes, om Formiddagen Kl. 9, bliver atter afholdt offentlig Auction i de Kongelige Skovanlæg paa Alheden over endeel, ved fortsatte Udluftningshugster udkomne, Skoveffecter, tjenlige til Bygningstømmer.
Viborger Samler, 1840-03-28
J det jeg underretter Lysthavende om, at Forsamlingstedet er ligesom sidst Papsøehuus, finder jeg mig tillige foranlediget til at bekjendtgjøre, at der i Fremtiden ikke bliver solgt Tømmer i Plantagerne underhaanden.
Viborger Samler, 1840-03-28
En gammel Lade paa Steendalgaard vil paa bemeldte Dag vorde opraabt til Salg. Steendalgaard, den 2de Marts 1810. Bang.
Viborger Samler, 1840-03-28
Auction. over Hovedgaarden Nyvraae. Jfølge Ordre fra Directionen for Statsgielden og den synkende Fond, afholdes Torsdagen den 23de April førstkommende, Kl. 10 Formiddag, offentlig Auction paa Thingstedet, i Nørre-Sundbye, til Bortsalg af Hovedgaarden Nyvraai Kjer Herred, Aalborg Amt, med tilliggende Eiendomme. Hartkorn fri Hovedgaardstaxt 29 Tdr. 2 Skpr. 1 Fdkr. 2 1/4 Alb. J Kjøbet følger endeel Besætning og Jnventarium. Det bemærkes, at 1/3 af Kjøbesummen bliver at udbetale i 11te Decbr. Termin 1840 og at det høieste Buds Antagelse beroer paa Statgjeldsdirectionens nærmere Approbation. Conditionerne ligge iøvrigt fra næstkommende 1ste April til Eftersyn i det Jydske=Lollandske Landvæsens-Contoir under Rentekammeret, hos Godsinspecteuren Justitsraad Bindesbøll paa Edelsborg pr. Skanderborg; Gjestgiver Strøm i Odense, Gjestgiver Petersen i Haderslev; Gjestgiver Petersen i Aalborg; Forvalter Silkeborg paa Dronninggaard og Forpagter Bodelsen paa Nyvraae, der tillige foreviser Eiendommen.
Viborger Samler, 1840-03-30
No. 51. 68 Aarg. Kongelig allern, privilegeret. Stortidende. Nobe, Forsendes med Brevposten i Danmark og Hertugdømmerne. CabreranteressererstanMandagen den 30te Marts 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-03-30
Udenlandske Efterretninger. Orienten, Fra den polske Grændse, den 10de Marts. Beretningerne fra det sydlige Rusland tale om intet Andet end om Troppebevægelser og den temmelig almindelig udbredte Mening, at Tidspunctet til Tropper nes Jndskibning ei kan være fjernt, saa meget mere som Porten nu kun venter sin Redning af Rusland, og det just ikke er usandsynligt, at Jbrahim under de nuværende Omstændigheder kunde faae ifinde at rykke pludselig frem mod Constantinopel. Hans talrige Emissairer skulle tilstrækkelig have bearbeidet Natoliens Beboere, for at opflamme Folkemassen til en saa kaldet hellig Krig, der skal afgjøre Jslams Skjebne. Men netop derfor for Russerne ikke rykke frem med faa Tropper, men maae udvikle overlegne Stridskræfter, der gjøre det umuligt for Jbrahim at bevirke i Lilleassen et Opbud i Masse. Det russiske Navns moralske Jndflydelse er stor og almindelig, og Russerne maae vaage over, at deres Uovervindeligheds Straaleglands ikke sættes paa Spil; thi det mindste Uheld vilde være ledsaget af uberegnelige skadelige Følger for dem. Desaarsag har ogsaa Cabinettet i St. Petersburg forberedet sig ved sin Tøven og sine klogsledede Underhandlinger en ny diplomatisk Triumph, thi med Martsmaaned ophører den farlige Tid for Seiladsen paa det sorte Hav, og uden at befrygte noget Uheld kan den russiske Keiser nu lade sine Transportskibe seile over til Lilleasiens Nordkyst, medens et saadant Foretagendes lykkelige Udfald vilde for nogle Maaneder siden have været i det mindste problematisk. Saaledes viser den russiske Politiks Fiinhed sig overalt. Skulde det nu endelig blive Alvor, da vil Landgangshæren sandsynligviis vorde deelt, og det ene Troppecorps vil da lande ved Sinope, og derfra fortsætte sin Marsch til Thar sus, for at hindre Jbrahim i at trænge frem, eller i det mindske gjøre ham Tilbagetoget vanskeligt, medens det andet vil vende sig mod Bosporus, for i Forening med Flaaden at dække den tyrkiske Hovedstad.
Viborger Samler, 1840-03-30
Fra Alexandrien haves Efterretninger af 26de Febr. De meddele den ikke uvigtige Nyhed, at Mehemed Ali har givet den russiske Generalconsul, Medem, Fyldestgjørelse for den det russiske Flag tilføiede Fornærmelse i Havnen her. Chefen paa Linieskibet Nr. 2 erholder Arrest i 15 Dage, fordi han har afsendt Officieren med Baadene, og Officieren degraderes, fordi han har besteget Dækket paa et udenlandsk Skib. - Det ved Befalingen om Nationalgardens Organisation iblandt Folket frembragte slette Jndtryk, der havde flere JndividersHenrettelse til Følge, existerer ikke meere. Folket exercerer daglig i 4 Timer, og gaaer derefter roligt til Hjemmet.
Viborger Samler, 1840-03-30
Aarsagen til denne forandrede Stemning skal være følgende: Scheiken Jbrahim, en Fanatiker, der hidtil stedse var imod Mehemed Ali, er nu vunden for Dennes Sag, da man har søgt at oplyse Scheiken om, at det ingenlunde var Paschaens Hensigt at løsrive sig fra Storsultanen, at Vicekongen tvertimod var Sultanens troeste Tjener, at Jslamismen kun ved giensidige Bestræbelser, kunde opretholdes og sikkres, at derimod Russerne og Englænderne søgte at forhindre denne Forbindelse, for at svække Tyrkiet, og at Rusland arbeider paa at bemægtige sig Stambul, og England Ægypten. Det var derfor Mehemeds Pligt at forhindre disse Planers Udførelse, ligesom det og er enhver god Muselmands Pligt at bi staae Vicekongen, for at Religionen ei skal vorde udryddet. Scheiken har derefter udbredt disse Oplysninger iblandt Folket, saa at Alle med forbausende Resignation gribe til Vaaben for at fegte imod de christne Hunde.
Viborger Samler, 1840-03-30
Mandskabet ombord paa den tyrkiske Flaade deeler nu Folkets Sindelag, og brænder af Begierlighed efter at maale sig med Russerne, der hades paa det frygteligste i Orienten. Af de ægyptiske Marinetropper har man dannet tre Jnfanteriregimenter, af den tyrkiske Marine to, foruden de to Regimenter Landgangstropper, der vare ombord paa Caputan Paschas Flaade. Saaledes har man i Forening med Nationalgarden dannet vi nye Jnfanteriregimenter, der exercere i og udenfor Alexandrien. Man kan regne at 1/6 af Mandskabet er Drenge i en Alder af 1016 Aar, og at Halvdelen af dem er lemlæstet. Et eneste Regiment vilde kunne jage dette usle Pak paa Flugten. De øvrige Forsvarsanstalter ere under al Critik. Paschaen har ikke en eneste Officier, der er istand til at lede Forsvaret med Sagkundskab. De høiere Officierer ere opblæste og uvidende; de troe, at der til Artilleriet kan høre Kanoner, Krudt og Kugler, og at en Mand med et Gevær er tilstrækkeligt til at danne den gode Jnfanterist. Af disse Forsvarsanstalter tør man vel udlede den Slutning, at man ikke har ifinde at lade Flaaderne løbe ud, og at man, uagtet det uhyre Antal af Skibe, er bange for Englænderne.
Viborger Samler, 1840-03-30
Würtemberg. Stuttgart, d. 20de Marts. Jgaarformæledes Kongens Datter, Marie Frederikke Charlotte af Würtemberg, med Grev Alfred Carl Franz af Neipperg.
Viborger Samler, 1840-03-30
Østerrig. Wien, den 14de Marts. Jfølge tilfor ladelige Efterretninger fra St. Petersburg forlader den russiske Thronfølger Petersburg den 18de Marts, og tager Veien over Warschau, Berlin, Dresden og Weimar til Darmstadt.
Viborger Samler, 1840-03-30
Nyeste Postefterretninger. Frankerig. Paris, den 21de Marts. Commissionens Betænkning om de hemmelige Fonds, affattet af den talentfulde Advocat Berville, oplæstes idag i de Deputeredes Kammer. Beretningen var vel skreven; alle Ministrene vare tilstede, stor Bevægelse herskede i Forsamlingen. Discussionen over Forslaget udsattes indtil Tirsdagen den 24de Marts. - Om Commissionens Beretning siger Journ. d. Debats: "Berville har med sjelden Duelighed behandlet sin Opgave; han har viist sig som en elegant Forfatter og skarpsindig Publicist. Det er ikke hans Skyld, at den 21de Marts var en ulykkelig Dag for Cabinettet. Han var Herre over sit Æmne; men desuagtet er det Sandhed, at Bervilles egne Ord forkynde, at Cabinettet ikke er i Besiddelse af Majoriteten, at Ministeriet er underrettet om dette Factum, at Ministeriet ikke desmindre bestræber at vinde fast Fod – deels ved at forføre den venstre Side, deels ved at ængste og imponere den høire. - Commerce af 22de Marts siger: Gaarsmødet har havt et vigtigt Resultat. Officielt har Berville udtalt Ordet. Opløsning. Udhævet under saa vanskelige Omstændigheder af Organet for Majoriteten i Commissionen og for Regjeringen, træffer Udtrykket Kammeret med et dræbende Slag. En Forsamling kan ikke overleve en saadan Trusel, fra denne Dag er den nedsunken i Miscredit og Afmagt; dens Opløsning er kun en Formalitet.
Viborger Samler, 1840-03-30
Journ. d. Deb. vil vide med Bestemthed, at det nuværende Cabinet vil tilbagekalde Marschal Valee og udnævne Gen. Bugeand til Marschallens Efterfølger. Han (Bugeand) kjender Africa og Krigen der; (det Modsatte skal Generalen uigjendrivelig have lagt for Dagen) han har tidligere slaaet Abdel Kader; (det var maadeligt nok) han er frygtet af Fienden; (det beroer kun paa Formodninger) han har Armeens Tillid – (denne Paastand er den meest uforstammende Løgn).
Viborger Samler, 1840-03-30
Le Toulonnais af 18de Marts beretter: Alle herværende (i Toulon) Skibe, der nu ligge paa Reden, istandsættes, for ved første Signal at kunne gaae under Seil. Escadren skal krydse ved de africanske Kyster fra Algier til Marocco, saalænge Expeditionen vedvarer imod Abdel Kader. Man veed næsten med Bestemthed, at Fienden erholder Munition og Mandskab fra Marocco. Vore Consuler erholde af Sheriffen i Marocco kun undvigende Svar.
Viborger Samler, 1840-03-30
Spanien. (Telegraph Depesche) Madrid, d. 15de Marts. Cortesforsamlingen er omsider constitueret. Jsturitz er med stor Majoritet udnævnt til Præsident. Madrid er roligt. Efterretningerne fra Provindserne lyde tilfredsstillende. Snart vil Beleiringstilstanden vorde ophævet.
Viborger Samler, 1840-03-30
Af en Art, i Phare d. Pyr. af 15de Marts sees, at Espartero har ladet foretage en Recognoscering til Castellote, i hvis Nærhed man fandt Fienden placeret i en snever Bjergkløft. Chefen for Regjeringstropperne fandt sig ikke foranlediget til at angribe Carlisterne i deres Stilling, og Corpset begav sig tilbage til Mas de las Matas. Den af Christinerne betraadte Vei kan ikke afbenyttes af Artilleriet; man er derfor gaaet tilbage til Alcoriza, hvorfra Beleiringskytset skal føres til Eielva og Mata.
Viborger Samler, 1840-03-30
Efterretningerne fra Andalusien, siger Correo nacional, ere af alvorlig Natur. Gjæring hersker i Granada og Sevilla, og Malaga har været Skueplads for flere stormende Optrin, - Forløbere for anarchi ske Bevægelser.
Viborger Samler, 1840-03-30
Orienten. Alexandria, den 23de Febr. Den engelske Paketbaad medbragte Breve og Journaler indtil den 5te Febr. Dette Skibs Ankomst gjorde Ende paa den ængstelige Stemning, der i flere Dage havde hersket i Alexandrien paa Grund af det almindelige Rygte om Afslutningen af en engelsk russisk Alliance.
Viborger Samler, 1840-03-30
Handels=Efterretninger. Kornpriser i Hamborg, den 26de Marts. Polsk Hvede 411 a 465 mk.; Anhalt, og Magdeb. rød 399 a 453 Mk.; hvid 414 a 450 Mk.; Holsteensk Hvede 375 a 435 Mk. Dansk Rug 195 a 216 Mk.; Mecklb. og Pom. 216 a 249 Mk. Byg, Holst. B. 186 a 240 Mk. Havre. Holst. H. 141 a 165 Mk.; Eider og Husum. 114 a 132 mk.
Viborger Samler, 1840-03-30
Hamborg, den 27de Marts. Priserne paa Hvede ere faldne paa Grund af de flane Beretninger fra England. Priserne noteres i de sidste 8 Dage 42 s. Rthlr. lavere. Jdag er det stille i Forretningerne. Rug flan og maa noteres nogle Rthlr. lavere. Til Bog (de bedste Sorter) viste sig større Kjøbelyst til noget bedre Priser; endog ringere Sorter fandt villig Afsætning. Havre kjøbes til de forrige Priser.
Viborger Samler, 1840-03-30
Amsterdam, den 23de Marts. Hvede holder sig i Prisen; i Rug er liden Omsætning og til lavere Priser; med Byg er det behageligere; Havre solgtes til høiere Priser. J Bergen laae den 29de Febr. under Haveri: Capt. Reiersen fra St. Domingo bestemt til Kjøbenhavn; Capt. Brodersen, fra Newcastle til Kjøbenhavn, Capt. Wittusen fra Rotterdam til Aarhuus og Capt. Paulsen fra Newcastle til Kjøbenhavn. (B. H.)
Viborger Samler, 1840-03-30
Jndenlandske Efterretninger.
Viborger Samler, 1840-03-30
Kjøbenhavn, den 27de Marts. Hs. Kongel. Høihed Kronprindsen ankom fra Odense hertil i Gaar Middag. (Bl. Td.) (Efter Hp. Av. ventes Hs. Kgl. Høihed tilbage til Odense om 8 a 10 Dage.)
Viborger Samler, 1840-03-30
Hans Majestæt har allernaadigst udnævnt Capitain C. Paludan til Chef for Cadet-Skibet i Aar, og Capitain H. Fisker til Chef for Briggen "St. Croix til Vestindien. (B. T.)
Viborger Samler, 1840-03-30
Efter Forlydende agter Kongen at udnævne en Commission til Straffeanstalternes Revision i Kongeriget og Hertugdømmerne. Om denne nye Commission om Fængselsvæsenet skal træde i Forbindelse med Commissionen om den nye Straffelov, vides endnu ikke. (Alt. Merc.)
Viborger Samler, 1840-03-30
Ligesom der for nogen Tid siden er udkommet en smuk og lignende Medaillon af Frederik den Sjette, saaledes har den samme Kunstner, Hr. S. Winther, nu udarbeidet en særdeles vellykket Medaillon, forestillende Enkedronningen. (B. T.)
Viborger Samler, 1840-03-30
Hos Boghandler Reitzel modtages Subscribtion paa Gibsafstøbninger af Oehlenschlagers Buste, modelleret af Thorvaldsen, hvoraf Stykket koster 5 Rbd. (Da.)
Viborger Samler, 1840-03-30
Jfølge Fædrel." skulle flere af Kbhavns Stænderdeputerede agte at resignere; ligesom man ogsaa fra Provindserne imødeseer flere Resignationer af Deputerede som af Suppleanter, saa det er sandsynligt, at det paa flere Steder vil blive nødvendigt at foretage nye Valg; hvilket navnligen allerede er afgjort for Kjøbstæderne paa Bornholm og for et af Valgdistricterne for mindre Landeiendomsbesiddere i Præsts Amt. - Udentvivl vil man ogsaa ved den forestaaende jydske Stænderforsamling kunne imødesee flere lignende Resignationer, og saare ønskeligt var det vistnok, om de af de Deputerede eller disses Suppleanter, der have viist, at de ikke besidde de fornødne Capaciteter til fyldestgiørende at indtage denne Post, frivilligen vilde vige Pladsen for Dygtigere, inden de nye Valg i 1841 sætte Vælgerne istand til, selv at bringe Dygtigheden paa Vægtskaalen. En ung Mand, der stod, og vel ei med Urette, i Vanrygte som Demagog, havde Audients hos Kong Frederik VI. og vilde i denne Henseende fremføre en Undskyldning. Men Kongen afbrød ham med de Ord: "Lad det være godt dermed, de er en ung Mand, og det er i sin Orden, at de har andre Anskuelser end vi gamle, og følger Tidens Aand.